b"\n_START_ARTICLE_\nOkraj\xc5\xa1ava\n_START_PARAGRAPH_\nOkraj\xc5\xa1\xc3\xa1va je v jezikoslovju vrsta kraj\xc5\xa1ave, pri kateri gre za okraj\xc5\xa1ano zapisano besedo ali besedno zvezo (oz. = oziroma, npr. = na primer, d. d. = delni\xc5\xa1ka dru\xc5\xbeba). Gre za pogostne besede, za katere je okraj\xc5\xa1an zapis dalj\xc5\xa1i \xc4\x8das dru\xc5\xbebeno sprejet. _NEWLINE_Okraj\xc5\xa1ave so samo pisne; pri branju se okraj\xc5\xa1ava praviloma besedno razvezuje. \xc4\x8crkovalno branje je izjemno, na primer pri narekovanju.\n_START_SECTION_\nZapis\n_START_PARAGRAPH_\nOkraj\xc5\xa1anost zaznamujemo s piko (oz. = oziroma, npr. = na primer, d. d. = delni\xc5\xa1ka dru\xc5\xbeba).  Brez kraj\xc5\xa1avne pike pi\xc5\xa1emo okraj\xc5\xa1ave \xc5\xa1olskih ocen (nzd \xe2\x80\x93 nezadostno; odl \xe2\x80\x93 odli\xc4\x8dno, pdb \xe2\x80\x93 prav dobro) in glasbene oznake (pp \xe2\x80\x93 it. pianissimo 'zelo tiho', f \xe2\x80\x93 it. forte 'glasno')._NEWLINE_Okraj\xc5\xa1amo vsako prvino, kraj\xc5\xa1avni piki pa sledi presledek: d. o. o. (< dru\xc5\xbeba z omejeno odgovornostjo), izr. prof. (< izredni profesor / izredna profesorica), op. avt. (< opomba_NEWLINE_avtorja/avtorice). Vmesna raj\xc5\xa1avna pika se je pri v nekaterih kraj\xc5\xa1avah postopoma opustila: itd. (< in tako dalje), itn. (< in tako naprej), ipd. (< in podobno), npr. (< na primer), tj. (to je), mdr. (< med drugim). Zlo\xc5\xbe\xc5\xbeenke okraj\xc5\xa1\xc5\xa1amo tako, da okraj\xc5\xa1\xc5\xa1ane dele pi\xc5\xa1\xc5\xa1emo brez odmika, vendar tudi z vezajem, \xc4\x8de je tako pisana neokraj\xc5\xa1\xc5\xa1ana beseda: l.r. (< lastnoro\xc4\x8dno), lit.zg. (< literarnozgodovinski),_NEWLINE_rim.kat. (< rimskokatoli\xc5\xa1ki); c.-kr. (< cesarsko-kraljevi), rus.-slov. (< rusko-slovenski)."